מראי_מקומות_נדה_וסתות_קפט_כז-לב
קטגוריות: שו_ע / יורה דעה / הלכות נדה - הרב יהושע ננקינסקי

**קפט כז-לב**

★מקור הדינים בקטנה וזקנה הוא "מדיני דיה שעתה" שנאמר במשנה דף ז. ובגמ' ט:.

ומבואר שם שגם אחר שראתה ג"פ חזרה והפסיקה ג' עונות חזרה לדינה והוה מסולקת.

וע"ע בקפד-ג "אבל בקטנה שלא הגיעה לימי הנעורים ולא הביאה סימנים אין צריך לפרוש **סמוך לוסתה** וכו'" ועי"ש בט"ז [סק"י] ובש"ך [סק"כ] דה"ה דשרי בזמן וסתה ודלא כדרישה [ד] דמתיר רק בסמוך ולא בזמן הוסת עי"ש.

★"קטנה שראתה ג"פ". בט"ז [מג] אפי' שאלו ג' ראיות אינם בוסת קבוע בכ"ז חשיבה בת דמים.

ובנקה"כ פליג וכ"ז שאין לה וס"ק אינה חוששת.

ונראה ביאור דבריו היות וסתם נשים יש להם וסת, וראיה בלי סדר היא קלקול, וא"כ בהאי קטנה אם נחשבה בתור בת דמים הויא מקולקלת, ממילא עדיף לחושבה בתור מסולקת וראיותיה הן במקרה. [ושפיר אינה מקולקלת].

וע"ע חו"ד [לב] ובסד"ט הוכיח כט"ז. וע"ע בכו"פ [כז].

★שיעור ג' עונות בש"ך [טו] ובתוה"ש דלא אזלינן בתר ראיותיה אלא בתר עונה של 30 יום. [הן בראיותיה יותר מ-30, הן בפחות מ-30 אזלינן בתר 30 יום].

וע"ע בדבריו סק"ל.

ובח"צ דחה את דבריו, וז"ל: "ושאר כל הפוסקים שכתבו ל' יום אפשר דלא דקו ולחומרא ואפשר דס"ל דחשו חכמים שלא להחזיקה במסולקת דמים עד ג"פ ל' יום שלמים כיון שדרך מקצת נשים לקבוע לימי החודש וכו'".

★בשיעור זקנה נחלקו התנאים, ובדעת ר"ש נחלקו בגמ' האם הזקינה כ"כ שלא בושה או רק שאינה מקפדת [דהיינו לא כ"כ זקנה שלא מתביישת והשלימה עם זה, רק לא מקפדת].

ונפסק כר"ש עיין ב"י שני טעמים, ובתוה"ש מפני ספק וסתות לקולא.

ובמחלוקת האמוראים בדעת ר"ש.

הט"ז פסק להחמיר ולתוה"ש השו"ע פסק להקל עיין שם.

★בזמננו צ"ע האם השם אימא וסבתא הם קובעים.

וע"ע "בית שלמה" [יור"ד ב-ח] דמיירי באשה בת **נח שנים** דבכלל זקנה.

וע"ע [ס' כח] "ובלא"ה קשה עכשיו להורות דין זקינה כי אם בזקנה ממש כמו בהך תשובה של הנודב"י [סי' נה] שהאי סבתא היתה בת **סז שנים**, ואף שבשו"ת פנים מאירות [ס' יב] באשה בת **נג** **שנים** דנה בפשטות לזקינה בלא"ה דבריו תמוהין".

וע"ע ב"שערי טהר" **דבת ס'** חשיב כזקינה וכדתנן באבות פ"ה בן שישים לזיקנה.

וע"ע בתשובות נודב"י [תנינא יו"ד פז] בסופו ששם קבע לפי שם אמא.

★זקנה שראתה אינה חוששת לוסש"ק [רשב"א] ואינה כמעוברת שחוששת לראיותיה, דזקנה חשיבה יותר מסולקת ואינה בת דמים, וכן קטנה, משא"כ מעוברת היו בת דמים רק יש לה מונע ושפיר חוששת.

מאידך גיסא לאחר שתראה ג"פ במעוברת עדיין חשובים ראיותיה מקרה ולא תקבע, משא"כ קטנה וזקנה לאחר ג"פ חשיבה בת דמים.

וע"ע במקו"ח [קנד] הובא בדרכ"ת [קיז] שראתה ג"פ בזקנותיה תחוש לוסת שא"ק.